CELEX: 52020DP0348
Language: bg
Date: 2020-12-15 00:00:00
Title: Решение на Европейския парламент да не се представят възражения срещу делегиран регламент на Комисията от 29 октомври 2020 г. за изменение на Делегиран регламент (ЕС) 2019/2124 по отношение на официалния контрол на граничния контролен пункт, през който стоките напускат Съюза, и на някои разпоредби относно транзита и претоварването (C(2020)07418 — 2020/2855(DEA))

29.10.2021   
            
            
               BG
            
            
               Официален вестник на Европейския съюз
            
            
               C 445/225
            
         
      P9_TA(2020)0348
      Непредставяне на възражения срещу делегиран акт: официален контрол на граничния контролен пункт, през който стоките напускат Съюза, и на някои разпоредби относно транзита и претоварването
      Решение на Европейския парламент да не се представят възражения срещу делегиран регламент на Комисията от 29 октомври 2020 г. за изменение на Делегиран регламент (ЕС) 2019/2124 по отношение на официалния контрол на граничния контролен пункт, през който стоките напускат Съюза, и на някои разпоредби относно транзита и претоварването (C(2020)07418 — 2020/2855(DEA))
      (2021/C 445/36)
      
         Европейският парламент,
      
                  —
               
               
                  като взе предвид делегиран регламент на Комисията от 29 октомври 2020 г. за изменение на Делегиран регламент (ЕС) 2019/2124 по отношение на официалния контрол на граничния контролен пункт, през който стоките напускат Съюза, и на някои разпоредби относно транзита и претоварването (C(2020)07418),
               
            
                  —
               
               
                  като взе предвид писмото на Комисията от 6 ноември 2020 г., с което се отправя искане към Парламента да заяви, че няма да представя възражения срещу делегирания регламент,
               
            
                  —
               
               
                  като взе предвид писмото от 2 декември 2020 г. на комисията по околна среда, обществено здраве и безопасност на храните до председателя на Съвета на председателите на комисии,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) № 999/2001, (ЕО) № 396/2005, (ЕО) № 1069/2009, (ЕО) № 1107/2009, (ЕС) № 1151/2012, (ЕС) № 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) № 1/2005 и (ЕО) № 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) № 854/2004 и (ЕО) № 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 51, параграф 1, букви б) и г) и член 144, параграф 6 от него,
               
            
                  —
               
               
                  като взе предвид член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение на комисията по околна среда, обществено здраве и безопасност на храните,
               
            
                  —
               
               
                  като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от своя Правилник за дейността, който срок изтече на 15 декември 2020 г.,
               
            
                  А.
               
               
                  като има предвид, че с Делегиран регламент (ЕС) 2019/2124 на Комисията (2) се определят правила за извършването на официален контрол от компетентните органи на държавите членки (3) на пратки животни и стоки в режим на транзит, претоварване и по-нататъшно транспортиране през Съюза;
               
            
                  Б.
               
               
                  като има предвид, че член 51, параграф 1, букви б) и г) от Регламент (ЕС) 2017/625 оправомощава Комисията да приема делегирани актове относно правилата за определяне на сроковете, редът и условията за извършване на проверките на документи и при необходимост на проверките за идентичност и физическите проверки на категории животни и стоки, подлежащи на официалния контрол, предвиден в член 47, параграф 1 от този регламент, които се въвеждат в Съюза по море или с въздушен транспорт от трета държава, когато тези животни и стоки се прехвърлят от плавателен съд или въздухоплавателно средство и се транспортират под митнически надзор на друг плавателен съд или въздухоплавателно средство в същото пристанище или летище в процес на подготовка за по-нататъшно пътуване („претоварени пратки стоки“), както и правилата за определяне на случаите и условията, при които може да се разреши транзит на пратки животни и стоки от категориите, посочени в член 47, параграф 1 от този регламент, и някои видове официален контрол, който да се извършва върху такива пратки на граничните контролни пунктове, включително случаите и условията за съхранението на стоките в специално одобрени митнически складове или свободни зони;
               
            
                  В.
               
               
                  като има предвид, че на 29 октомври 2020 г. Комисията предаде на Парламента делегирания регламент, с което беше открит двумесечният период за контрол, през който Парламентът може да повдигне възражения срещу този делегиран регламент;
               
            
                  Г.
               
               
                  като има предвид, наред с другото, че делегираният регламент въвежда гъвкавост в управлението на официалния контрол при преминаване от държава членка през Великобритания към Ирландия и обратно („сухопътен мост“), като позволява използването на национални системи за управление на информацията и по този начин допринася за намаляване на административната тежест за съответните държави членки;
               
            
                  Д.
               
               
                  като има предвид, че делегираният регламент следва да влезе в сила спешно и да се прилага от 1 януари 2021 г., за да се гарантира, че предвидените в този регламент мерки са в сила, след като преходният период в Споразумението за оттегляне на Обединеното кралство Великобритания и Северна Ирландия от Европейския съюз и Европейската общност за атомна енергия изтече на 31 декември 2020 г.;
               
            
               
                  1.
               
               
                  заявява, че не представя възражения срещу делегирания регламент;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  ОВ L 95, 7.4.2017 г., стр. 1.
      
         (2)  Делегиран Регламент (ЕС) 2019/2124 на Комисията от 10 октомври 2019 г. за допълнение на Регламент (ЕС) 2017/625 на Европейския парламент и на Съвета по отношение на правилата за официалния контрол на пратки животни и стоки в режим на транзит, претоварване и по-нататъшно транспортиране през Съюза и за изменение на регламенти (ЕО) № 798/2008, (ЕО) № 1251/2008, (ЕО) № 119/2009, (ЕС) № 206/2010, (ЕС) № 605/2010, (ЕС) № 142/2011, (ЕС) № 28/2012 на Комисията, Регламент за изпълнение (ЕС) 2016/759 на Комисията и Решение 2007/777/ЕО на Комисията (ОВ L 321, 12.12.2019 г., стр. 73).
      
         (3)  В съответствие със Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, и по-специално член 5, параграф 4 от Протокола за Ирландия/Северна Ирландия във връзка с приложение 2 към посочения протокол, този регламент се прилага спрямо и в Обединеното кралство по отношение на Северна Ирландия.